મોઢવાડીયાએ વધુમાં જણાવ્યું હતું કે, બ્રિટીશ હાઈકમિશ્નર જેમ્સ બેવનનો જન્મ લેસ્ટર ખાતે થયો છે અને ત્યાં ગુજરાતીઓની વસ્તી ઘણી છે તેથી તેઓ ગુજરાતની પરિસ્થિતિથી સારી રીતે વાકેફ છે. ગુજરાત પહેલેથી જ ઉદ્યોગપ્રિય રહ્યું છે. કેનેડા, યુગાન્ડા અને અન્ય દેશોમાં ગુજરાતી પ્રજાની હયાતિ વિશેષ છે અને ગુજરાત રાજ્ય ૧૯૮૦થી એક પ્રગતિશીલ રાજ્ય રહ્યું છે. મોઢવાડીયાએ ગુજરાત અને બ્રિટનના સંબંધો તમામ ક્ષેત્રે વિકસે તે બાબતે ચર્ચા કરી હોવાનું જણાવ્યું હતું.